
Text rozhodnutia
Súd: Krajský súd Banská Bystrica Spisová značka: 1CoE/614/2011 Identifikačné číslo súdneho spisu: 6710214596 Dátum vydania rozhodnutia: 19. 12. 2011 Meno a priezvisko sudcu, VSÚ: JUDr. Drahomíra Mikulajová ECLI: ECLI:SK:KSBB:2011:6710214596.1 Uznesenie Krajský súd v Banskej Bystrici, ako súd odvolací v exekučnej veci oprávneného POHOTOVOSŤ, s.r.o., Pribinova 25, Bratislava, IČO: 35 807 598 zastúpený AK Advocate, F. P. XX, V., C.: XX XXX XXX proti povinnému: L. Y., O. XX.X.XXXX, V. B. E. XXX/X, M. vedenej pod sp. zn. EX 10815/10 súdnym exekútorom JUDr. Rudolfom Krutým, Exekútorský úrad Záhradnícka 60, Bratislava pre vymoženie pohľadávky oprávneného vo výške 1765 EUR s prísl., o odvolaní oprávneného proti uzneseniu Okresného súdu Zvolen č. k. 25Er 746/2010-9 z 22.10.2010, takto r o z h o d o l : Odvolacie konanie z a s t a v u j e. o d ô v o d n e n i e : Odvolaním napadnutým uznesením exekučný súd zamietol žiadosť súdneho exekútora o udelenie poverenia na vykonanie exekúcie, pretože exekučným titulom (rozhodcovským rozsudkom) priznané plnenie je v rozpore so zákonom, teda je právom nedovolené a je aj v rozpore s dobrými mravmi. Proti tomuto uzneseniu podal odvolanie oprávnený a žiadal ho zrušiť a vec vrátiť exekučnému súdu na ďalšie konanie. Oprávnený namietal, že zo strany exekučného súdu došlo k nesprávnemu právnemu posúdeniu veci a v konaní došlo k inej vade, ktorá mohla mať za následok nesprávne rozhodnutie vo veci. Odvolanie oprávneného bolo doručené Krajskému súdu v Banskej Bystrici dňa 23.11.2011. Oprávnený podaním, ktoré bolo doručené na Okresný súd vo Zvolene dňa 20.01.2011 podľa § 207 ods. 3 zákona č. 99/1963 Zb. O.s.p vzal odvolanie proti napadnutému rozhodnutiu späť a navrhol konajúcemu súdu, aby odvolacie konanie zastavil. Podľa § 207 ods. 3 zákona č. 99/1963 Zb. O.s.p. ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví. Pretože oprávnený zobral odvolanie proti napadnutému rozhodnutiu pred rozhodnutím odvolacieho súdu späť, súd konanie s odkazom na citované zákonné ustanovenie zastavil tak, ako je vo výrokovej časti tohto rozhodnutia uvedené. Rozhodnutie bolo prijaté senátom odvolacieho súdu pomerom hlasov 3:0 Rozhodnutie bolo prijaté senátom odvolacieho súdu pomerom hlasov 3:0 Poučenie: Proti tomuto uzneseniu odvolanie nie je prípustné.

Zdroj: KAUZIS.SK – https://www.kauzis.sk/judikatura/r/ECLI:SK:KSBB:2011:6710214596.1 (dáta aktuálne k 15. 11. 2026). Záväzné je znenie zverejnené súdom.




